Dezastru financiar pentru Maruti Suzuki. A vândut zero mașini în aprilie.
Cel mai mare producător auto din India, Maruti Suzuki nu a vândut nicio maşină în luna aprilie. În aceeași perioadă al anului trecut, Maruti Suzuki a vândut aproape 150.000 de maşini. În luna aprilie, India a fost în carantină totală.
Criza Covid-19 apasă puternic și pe cei mai mari producători auto. Pentru prima dată în istorie, Maruti Suzuki nu a produs şi nu a vândut nicio maşină toată luna aprilie, scrie Financial Times. În schimb, în aceeași perioadă al anului trecut, producătorul auto din India, a vândut aproape 150.000 de maşini.India a fost în carantină strictă şi toate fabricile au fost închise. O parte din maşinile produse de Maruti merg la export, iar 650 de maşini au apucat să fie expediate până când porturile şi operaţiunile maritime au fost şi ele oprite. Carantina din India va fi ridicată săptămâna viitoare, dar cu restricţii importante în perioada următoare. Producătorii de maşini sunt cei mai mari angajatori din ţară, iar afacerile lor pot fi paralizate anul acesta.Sursa foto: Profimedia.